כריסטופר אקלסטון

כריסטופר אקלסטון (באנגלית: Christopher Eccleston; נולד ב-16 בפברואר 1964), שחקן קולנוע טלוויזיה ותיאטרון בריטי. ידוע בהופעתו בסדרת המדע בדיוני "דוקטור הו"' כהתגלמות התשיעית של הדוקטור.

 קורות חייו 
כריסטופר אקלסטון נולד בסלפורד אשר בלנקשייר שבאנגליה. בילדותו שאף להיות כדורגלן, ולשחק בקבוצה המועדפת עליו, מנצ'סטר יונייטד, אך שינה את דעתו בהשפעת דרמות טלוויזיוניות והחליט ללמוד משחק.

אקלסטון למד בבית ספר לדרמה (Central School of Speech and Drama) בלונדון. תפקידו החשוב הראשון בקולנוע היה ב-1991 כששיחק את דמותו של דרק בנטלי בסרט המבוסס על מקרה אמיתי, "Let Him Have It". בהכרת הקהל הרחב בבריטניה זכה כשהשתתף בתפקיד שוטר צעיר בסדרה "המפצח" בשנים 1993–1994, תפקיד שהסתיים במות הדמות שגילם.

ב-1994 הופיע בסרט דל-תקציב של דני בויל "חברים לרצח", לצדו של יואן מקגרגור. באותה שנה קיבל תפקיד בסדרת טלוויזיה "ידידינו בצפון" (Our Friends In The North), סדרת דרמה אפית בהפקת ה-BBC.

בקולנוע הופיע בתפקידים חשובים אם כי לא תמיד בתפקידים ראשיים. בין השאר שיחק בסרט "ג'וד", לפי הרומן של תומאס הרדי ג'וד האלמוני, לצדה של קייט וינסלט. גילם את דמות הדוכס מנורפוק בסרט "אליזבת". שיחק בסרטים "אקזיסטנז" (1999), "עקיצה ב-60 שניות" (2000), במותחן "האחרים" (2001), ובסרט נוסף של דני בויל, סרט האימה "28 יום אחרי". אקלסטון כיכב לצדן של כוכבות הוליוודיות ידועות בסרטים כמו "אשת חיל מי ימצא", עם רנה זלווגר, ובסרט "הקרקס הנעלם", בכיכובה של קמרון דיאז.

במקביל להופעותיו בסרטים המשיך אקלסטון להופיע במגוון תפקידי אורח בסדרות דרמה בטלוויזיה הבריטית. ב-2002 שיחק את בן-יאגו בעיבוד מודרני למחזה "אותלו", והשתתף בפנטזיה דתית "The Second Coming" בתפקיד בן האלוהים. כמו כן הופיע בתפקידי אורח בדרמה הקומית "לינדה גרין", ובתוכנית " The League of Gentlemen".

תפקידו החשוב ביותר על הבמה היה במחזה "המלט", בשנת 2002 בתיאטרון The West Yorkshire Playhouse בלידס. ב-2004 הופיע שוב באותו תיאטרון במחזה חדש "חשמל" (Electricity).

ב-2006 לוהק ברשת NBC, ולאחר שמועות שיגלם את מספר שש בסדרה שתתבסס על "האסיר", התברר שהוא יגלם דמות בסדרה אחרת של NBC, "גיבורים".

אקלסטון הוא שחקן אופי מוערך, הוא זכה פעמיים במועמדות לפרס אקדמיית הטלוויזיה הבריטית בקטגוריית השחקן הטוב ביותר. לראשונה היה מועמד ב-1997 על משחקו בסדרה "ידידינו בצפון" והפסיד לנייג'ל הות'ורן, וב-2004 על "The Second Coming", כשהפעם הפסיד לביל ניי. הוא זכה בפרסים מטעם "Broadcasting Press Guild" ו-"Royal Television Society". ב-2005 זכה בפרס השחקן הפופולרי ביותר על משחקו ב"דוקטור הו".

ב-2009 גילם את דמותו של דסטרו, בסרט "ג'י. איי. ג'ו כוח המחץ".

ב-2010 גילם את דמותו של ג'ון לנון בסרט "לנון בעירום", סרט ביוגרפי על חיי לנון של ה-BBC.

ב-2013 גילם אקלסטון את דמותו של מלקית' הארור, הנבל הראשי בסרט "תור: העולם האפל".

ב-2014 החל לגלם את דמותו של הכומר מאט ג'יימיסון בסדרת המתח "הנותרים" ברשת HBO, אשר זכתה בפרס פיבודי. באוקטובר 2015 שב לעונה השנייה, ובאפריל 2017 שב לעונה השלישית.

באוגוסט 2024, פורסם כי אקלסטון לוהק לסדרה חדשה של נטפליקס בשם "Out of the Dust". מדובר במותחן פסיכולוגי המתרחש בתוך כת נוצרית שמרנית. אקלסטון ידלם את דמותו של מר פיליפס.

דוקטור הו
ב-20 במרץ 2004 הוכרז אקלסטון כשחקן שנבחר לגלם את דמותו של הדוקטור התשיעי בסדרה המחודשת של "דוקטור הו", סדרת המדע-בדיוני הקלאסית של ה-BBC. שידור הסדרה החדשה החל במרץ 2005. מפיק הסדרה ראסל ט. דייוויס אמר שאקלסטון היה הבחירה הראשונה, אך היו שמועות שהתפקיד הוצע קודם לשחקן ביל ניי. אקלסטון הוא השחקן הראשון המגלם את הדוקטור שנולד לאחר תחילת שידור הסדרה המקורית בשנת 1963.

הסדרה "דוקטור הו 2005" כללה 13 פרקים, ובהם הדוקטור עם שותפתו למסע רוז טיילר (השחקנית בילי פייפר), נוסעים בחלל ובזמן בתוך הטארדיס, ומצילים את האנושות מאסונות ומאויבים.

אקלסטון השתתף רק עונה אחת של "דוקטור הו", ושלושת החודשים בהם השתתף בסדרה הם כנראה התקופה הקצרה ביותר של שחקן בתפקיד הדוקטור (חוץ מפול מקגאן ששיחק רק בסרט באורך שעה, קולין בייקר, שגילם את הדוקטור ל-11 סיפורים בלבד אך לאורך שלוש שנים, וג'ון הרט, ששיחק בפרק מיוחד של שעה ורבע לכבוד 50 השנים לסדרה). דייוויד טננט החליף אותו בפרק האחרון של סדרת 2005, והוא גילם את הדוקטור העשירי במשך שלוש עונות.

פילמוגרפיה
קולנוע
 שנה שם שם באנגלית תפקיד הערות 1991 תן לו את זה Let Him Have It דרק בנטלי 1992 המוות והמצפן Death and the Compass אלונזו צונז 1993 מתבודדת Anchoress כומר 1994 חברים לרצח Shallow Grave דייוויד סטיבנס 1996 ג'וד Jude ג'וד פאולי 1998 אליזבת Elizabeth דוכס נורפוק אשת חיל מי ימצא A Price Above Rubies סנדר הורוביץ 1999 Heart גארי אליס אקזיסטנז eXistenZ איתך או בלעדיך With or Without You וינסנט בוי 2000 עקיצה ב-60 שניות Gone in 60 Seconds ריימונד קליטרי 2001 האחרים The Others צ'ארלס סטיוארט הקרקס הנעלם The Invisible Circus וולף Strumpet 2002 אנשי המסיבות 24 Hour Party People בותיוס התשוקות של דינה I Am Dina לאו זוקובסקי Revengers Tragedy וינדיצ' 28 יום אחרי 28 Days Later מייג'ור הנרי וסט 2007 The Seeker The Rider 2008 ניו אורלינס, מון אמור New Orleans, Mon Amour ד"ר הנרי 2009 ג'י. איי. ג'ו כוח המחץ G.I. Joe: The Rise of Cobra ג'יימס מקולן / דסטרו אמיליה Amelia פרד נונן  2012 השיר של מריון Song for Marion ג'יימס האריס 2013 תור: העולם האפל Thor: The Dark World מלקית' 2015 אגדת האחים קריי Legend ליאונרד "נייפר" ריד 2018 איפה שהיד נוגעת Where Hands Touch היינץ 2024אישה צעירה והים Young Woman and the Seaג'אבז וולף (אנ')

טלוויזיה
 שנה שם שם באנגלית תפקיד הערות 1990 Blood Rights דיק סדרת טלוויזיה (פרק אחד) 1990 חדר מיון Casualty סטיבן הילס בפרק "A Reasonable Man" 1991 המפקח מורס Inspector Morse טרנס מיטשל בפרק "Second Time Around" 1991 צ'אנסר Chancer רדיו בפרק "Jo" 1991 Boon מארק בפרק "Cover Up" 1992 Rachel's Dream גבר בחלום סרט טלוויזיה קצר 1992 פוארו Poirot פרנק קרטר בפרק "One, Two, Buckle My Shoe" 1992 Friday on my Mind שון מדוקס סדרת טלוויזיה (3 פרקים) 1992 Business with Friends אנג'ל מוריס סרט טלוויזיה 1993–1994 המפצח Cracker פקד בילוש דייוויד בילבורו סדרת טלוויזיה (10 פרקים) 1995 Hearts and Minds דרו מקנזי 1996 ידידינו בצפון Our Friends in the North ניקי האצ'ינסון סדרת טלוויזיה (9 פרקים) 1996 Hillsborough טרוור היקס סרט טלוויזיה 1999 Killing Time – The Millennium Poem איש המילניום 2000 Wilderness Men אלכסנדר פון הומבולדט 2000 לדפוק שעון Clocking Off ג'ים קלוורט 2001 אותלו Othello בן יאגו סרט טלוויזיה 2001 לינדה גרין Linda Green טום שרי / ניל שרי בפרק "Twins" 2002 ליגה של גברים The League of Gentlemen דוגאל סייפ בפרק "How the Elephant Got Its Trunk" 2002 Flesh and Blood ג'ו בראוטון סרט טלוויזיה 2002 The King and Us אנתוני סרט טלוויזיה 2002 יום ראשון Sunday ג'נרל פורד סרט טלוויזיה 2003 The Second Coming סטיבן בקסטר סדרת טלוויזיה (2 פרקים) 2005 דוקטור הו Doctor Who הדוקטור 2006 Perfect Parents סטיוארט סרט טלוויזיה 2007 גיבורים Heroes קלוד סדרת טלוויזיה (5 פרקים) 2008 The Sarah Silverman Program ד"ר לייזר רייג' 2010 לנון בעירום Lennon Naked ג'ון לנון סרט טלוויזיה Accused וילי הוליהן בפרק "Willy's Story" 2011 קו אפל ודק The Shadow Line ג'וזף ביד The Borrowers סרט טלוויזיה 2012 בלקאאוט Blackout דניאל דמויס מיני-סדרה 2013 לוקאן Lucan ג'ון אספינל 2017-2014הנותרים The Leftovers מאט ג'יימיסוןתפקיד ראשי; 3 עונות 2015 רצח בדם קר Fortitude פרופ' סטודרטסדרת טלוויזיה; עונה 1 Safe House רוברט סדרת טלוויזיה (4 פרקים) 2020-2016 סוג א' The A Wordמוריס סקוט תפקיד ראשי (3 עונות); 18 פרקים 2018 המלך ליר King Lear אוסוויד סרט טלוויזיה 2021 להתחבר מחדש Close to Me רוב הרדינג מיני-סדרה 2022–2023 Dodger פייגין תפקיד ראשי; 14 פרקים 2024 בלש אמיתי True Detective טד קונלי 3 פרקים  Out of the Dust סר פיליפסמיני-סדרה עתידית של נטפליקס

קישורים חיצוניים

 Virginia's Christopher Eccleston Website
 כריסטופר אקלסטון באתר Screenonline
 כריסטופר אקלסטון, באתר BBC

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אנגלים
קטגוריה:שחקנים ששיחקו בסדרה "דוקטור הו"
קטגוריה:חברי התיאטרון המלכותי הלאומי
קטגוריה:זוכי פרס אמי הבין-לאומי: שחקן
קטגוריה:בוגרי אוניברסיטת סלפורד
קטגוריה:שחקנים ביקום הקולנועי של מארוול
קטגוריה:בריטים שנולדו ב-1964